**ОБЩИНСКИ СЪВЕТ АПРИЛЦИ**

*гр.Априлци, ул. „Васил Левски” № 109, E-mail:os\_aprilci@abv.bg, тел.0889234978*

*Изх. № 556/10.11.2017г.*

**ПРЕДЛОЖЕНИЕ**

**ОТ ДИМИТЪР КОКОШАРОВ**

**ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**Относно: Настаняване с предимство на жители и живеещи граждани на територията на община Априлци в Дом за стари хора „Ганка и Георги Събчеви”**

**УВАЖАЕМИ ОБЩИНСКИ СЪВЕТНИЦИ,**

В община Априлци се намира Дом за стари хора „Ганка и Георги Събчеви” – специализирана институция за предоставяне на социални услуги. Той отваря врати на 09.02.2001 г. и се помещава в старата сграда на общинската болница.

Създател на проекта е г-жа Красимира Димова, която е спонсор и дарител на дома и до днес.

С Решение №519 от Протокол №55 от 06.10.1999 г. Общински съвет Априлци предоставя старата сграда на болницата в кв. Центъра за организиране на целогодишен социален дом за стари хора с капацитет 20 места и приема предложението на дарителя г-жа Красимира Димова със средствата, събрани от нея да се реконструира сградата, като се приспособи за нуждите на дом за стари хора. Други спонсори и дарители са свещеник Юрий Бух- австрийски гражданин, Мобилтел ЕАД, Фондация „Интер Ассист” – Швейцария. Дарения са постъпвали от граждани на България, Германия, Швейцария, Австрия и Италия.

С Решение № 156 от Протокол №12 от 09.06.2000 г. Общински съвет Априлци приема предложението на фондация „Интер Ассист” – Швейцария основното оборудване на дома да бъде дарение от подобни заведения в Кантона Берн. След приключване на преустройството и оборудване на дома по оформените счетоводни документи за изпълнените договори домът се предава като дълготраен икономически актив на Община Априлци.

 Издръжката на дома е държавно делегирана дейност, като капацитета на дома от средата на 2009 г. е увеличен от 20 на 30 човека.

Към 01.11.2017 г. капацитетът на домът е запълнен. 18 /осемнадесет/ от настанените лица са от други населени места. 12 /дванадесет/ са жители на община Априлци. В Дирекция „Социално подпомагане” – гр. Троян има подадени заявления и чакащи за настаняване. Благоприятното разположение, чистият въздух, уютът и спокойствието го прави един от най – предпочитаните.

В тази връзка Общински съвет Априлци е необходимо да изпълни и предложи волята на основния дарител г-жа Димова.

Още в изказванията си пред Общински съвет Априлци и пред цялата общественост г-жа Димова е заявявала, че този дом е необходим за населението на община Априлци, и че нейната воля и съвест като човек и дарител роден в този край е домът да бъде за хората от общината. Всячески и на всякъде е изразявала тази воля.

В писмото си с вх.№ 547/30.10.2017 г. моли да направим необходимото, жителите на община Априлци да бъдат приоритетно настанявани в домът, който в голяма част е финансиран от нея.

**Във връзка с изложеното предлагам на Общински съвет Априлци следният**

**ПРОЕКТ ЗА РЕШЕНИЕ:**

 **На основание чл. 21, ал.1, т.23 от ЗМСМА ,Общински съвет Априлци**

**РЕШИ:**

**Предлага на Дирекция „Социално подпомагане” – гр. Троян, при издаване на заповеди за настаняване в специализирана институция Дом за стари хора „Ганка и Георги Събчеви”, гр. Априлци, ул. „Йонко Карагьозов” №21, жители и живеещи граждани в община Априлци да бъдат настанявани с предимство.**

С уважение,

инж. Димитър Кокошаров

*Председател на Общински съвет – Априлци*